Publication: Magyar Közlöny
Issue: MK-1998-33 (Year: 1998, Number: 33)
Era: 1990-2004
Section: 23/1997. (III. 19.) BM rendeletben foglaltak szerint kell
Paragraph Index: 212

53. §. e) alpontja], büntetőeljárás keretében szolgálati viszony megszüntetés, lefokozás vagy közügyektől eltiltás alkalmazásával [Hszt. 53. § f) alpontja], a képzési kötelezettség teljesítésének elmulasztása [Hszt. 59. § (1) bekezdés b) alpontja], az összeférhetetlenség megszüntetésének elmulasztása [Hszt. 59. § (1) bekezdés d) alpontja] miatt szereltek le, valamint akiket fegyelmi úton nyugdíjaztak, az alapellátásként kiadott ruházati és felszerelési cikkeket — a sapkák, ingek, női blúzok, sálak, nyakkendők, alsónadrágok, sportruházatok, zoknik, lábbelik, karjelzések, válllapok és vállszalagok kivételével — be kell vonni. — Amennyiben a leadásra kötelezett cikkek az 50%-os értéket nem érik el, továbbá, ha bizományosi árusításra a területileg illetékes egyenruházati boltban lehetőség van, azokat bevonni nem szabad, helyettük a cikkek forintértékének 50%-át kell visszatéríttetni. — A térítési díj megállapításakor az egy éven túli leszerelők esetében a tárgyévre érvényes egységárakat, míg az egy éven belüli leszerelők esetében a felszereléskor biztosított egységárakat kell alkalmazni. — Az egy éven belüli leszerelők esetében az egyenruházati termékek vásárlására kifizetett összegből az esetleg még meg nem vásárolt cikkekre eső — teljes — összeget vissza kell téríttetni. — A leszerelők a leszerelés évében kifizetett utánpótlási ruhapénzből, továbbá a vegyes és polgári ruhás normába soroltak egy éven belüli leszerelésekor a polgári ruhapénzből csak a leszerelés vagy az azt megelőző felfüggesztés hónapjának végéig esedékes összegre igényjogosultak, ezért a jogtalanná vált hányadot kötelesek visszafizetni. — A rendőrség hivatásos állományú tagjaitól — a sapkák, a lábbelik és a fehérneműk kivételével — a speciális szolgálati egyenruházatokat be kell vonni, és azokat az érintettek további ellátására kell felhasználni.

Source: https://magyarkozlony.hu/hivatalos-lapok/67cfb80a265b156e15c21f2a47aeebc29773494e/dokumentumok/3ae9333fff851bbe98697f8b7c6b8dc3112aab60/letoltes